ஒட்டி ஓரா மீன்பிடிக்க ஓடத்தில் போற மச்சான்

"ஒட்டி ஓரா மீன்பிடிக்க ஓடத்தில் போற மச்சான்" என்ற பாடலானது 2004ம் ஆண்டு வெளிவந்த "கடற்கரும்புலிகள் பாகம் - 08" எனும் ஒலிப்பேழையில் இடம்பெற்ற ஓர் சோடிப்பாடலாகும். கவிஞர் நாவண்ணன் எழுதிய இப்பாடலை இசைவாணர் கண்ணனின் இசையில் மணிமொழி, வசீகரன் ஆகியோர் இணைந்து பாடியுள்ளனர். இப்பாடலின் காட்சிப்படுத்தல் 2004ம் ஆண்டு நிதர்சனம் ஒளிவீச்சு கதிர் 107 இல் இடம்பெற்றது. இக்காட்சிப்படுத்தலில் இசைப்பிரியா, ஜெயம் மற்றும் கள்ளப்பாடு மக்களும் தோன்றியவர்கள்.

 முழுப் பாடல்
<blockquote>
பல்லவி
கட்டுமரம் மேலே ஏறிக்
கடலில் போற மச்சான்
காலத்தால் அழியாத கதைகள்
உண்டா கடலினிலே
ஒட்டி ஓரா மீன்பிடிக்க
ஓடத்தில் போற மச்சான்
ஒண்டிரண்டு சந்தேகம்
உன்னைக் கேட்பேன் மச்சான்
சந்தனமேனிக்காரி
சாந்துப்பொட்டு நெத்திக்காரி
சந்தேகம் என்ன சொல்லு
சத்தியமாய்த் தீர்த்துவைப்பேன்
கந்தகத்தைச் சுமந்த வண்டி
கரும்புலிகள் ஆளும் கடலின்
விந்தைகளைச் சொல்லி விடத்தான்
விரும்புதடி என் மனசு
சரணம்
ஆழக்கடலின் மீனினங்கள்
என்ன சொல்லுது மச்சான் - நம்முடன்
வாழப்புகுந்த கரும்புலிகள்
பெயரைச் சொல்லுது மச்சி
வெள்ளிகள் போல் துள்ளிப் பாயும்
காரணம் தான் என்ன - மகிழ்வாய்த்
துள்ளித் துள்ளிப் பாடுகிறார்
தோரணம் தான் என்ன
கரும்புலிகள் வெடிக்கும் போது
கலக்கமே இல்லையா - அவர்கள்
தரும் உறுதி கண்ட பின்னும்
தயக்கம் என்னம்மா
அங்கம் சிதைத்திடும் அவர்களுக்கு
வலிப்பதில்லையா - தம்
செங்குருதி புனலில் ஆடிச்
சிரிப்பார் அல்லவா
கரியபுலிக்கு உலகில் வாழ
விருப்பமே இல்லையா - நமக்கே
உரிய மண்ணை மீட்பதுதான்
உசத்தி அல்லவா
நமது நாட்டை நரிகள் ஆளப்
புலிகள் தாங்குமா - கடலில்
விரிசுடராய் எழுந்திடும் தமிழர்
உணர்வு தூங்குமா
</blockquote>

மேற்கோள்கள்






பகுப்பு:ஈழப் போராட்டப் பாடல்கள்